หม่อมอุ๋ยควง‘วิษณุ’ร่วมวงบอร์ดโพสต์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — โพสต์ พับลิชชิง ส่งสัญญาณดีขึ้น 2 เดือนรายได้โต 9% วิษณุ เครืองาม ปรีดิยาธรร่วมบอร์ด
นายศุภกรณ์ เวชชาชีวะ กรรมการและประธานเจ้าหน้าที่ฝ่ายปฏิบัติการบริษัท โพสต์ พับลิชชิง (POST) เปิดเผยว่า ผลประกอบการในปีนี้มีแนวโน้มที่ดีขึ้น ซึ่งในช่วง 2 เดือนแรกรายได้รวมเพิ่มขึ้น 9% จากช่วงเดียวกันของปีก่อน เพราะภาวะธุรกิจโฆษณาดีขึ้น และบริษัทได้ขยายธุรกิจไปสู่สื่อโทรทัศน์ วิทยุ และอินเทอร์เน็ต 
สำหรับผลงานปี 2552 บริษัทมีขาดทุนสุทธิ 97.93 ล้านบาท พลิกจากปี 2551 ที่มีกำไรสุทธิ 12.19 ล้านบาท แต่หากไม่รวมค่าใช้จ่ายพิเศษหลังหักภาษีจำนวน 39 ล้านบาทแล้ว ทั้งปีจะมีขาดทุนสุทธิประมาณ 58.50 ล้านบาท
นายสุทธิเกียรติ จิราธิวัฒน์ ประธานกรรมการบริหาร บริษัท โพสต์ พับลิชชิง กล่าวว่า คณะกรรมการเสนอแต่งตั้ง ม.ร.ว.ปรีดิยาธร เทวกุล นายวิษณุ เครืองาม และนายอีริค โจชัว ลีวิน เป็นกรรมการ โดย ม.ร.ว.ปรีดิยาธร และนายวิษณุเป็นกรรมการอิสระ